
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 659 

6 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 10 στρ. στη 
θέση «Άγ. Ιωάννης» περιφέρειας Κοινότητας Κοκ- 

κίνας Νομ. Βοιωτίας, λ. 1 

Κήρυξη αναδασωτέας έκτασης 1.040 στρεμμάτων στη 
θέση Άγιος Ανδρέας περιφέρειας Κοινότητας Κα- 

λαμακίου Ν. Ζακύνθου, τ. . 2 

Κήρυξη αναδασωτέας έκτασης τριών (3) στρεμμάτων 
στη θέση «Κρούπινα» περιφέρειας Κοινότητας 
Πλαισίου - Φιλιατών Ν. Θεσπρωτίας. . .-ί. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός του χειμαρρικού ρέματος Πεντέλης - 
Χαλανδρίου, ως προστατευομένου τοπίου, καθορι¬ 
σμός των ορίων και ζωνών προστασίας αυτού, επι¬ 
βολή όρων, απαγορεύσεων και περιορισμών εντός 
αυτών. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 668 (1) 

Κήρυξη αναδασωτέας έκτασης εμβαδού 10 στρ. στη θέση 
«Άγ. Ιωάννης» περιφέρειας Κοινότητας Κοκκίνας Νομ. 
Βοιωτίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ 3 του Συντάγμα¬ 
τος της Χώρας. 

2. Τις διατάξεις του άρθρου 38 παρ. 1 και 41 παρ. 1 του 
Ν. 998/79 «περί προστασίας των δασών κ.λπ.» ως και το 


άρθρο 12 παρ. 2 του Ν. 2040/92 «ρύθμιση θεμάτων αρμο¬ 
διότητας Υπ. Γεωργίας κ.λπ.*. 

3. Τις διατάξεις για Διοικητική Αποκέντρωση και μεταβί¬ 
βαση αρμοδιοτήτων Ν. 2240/94. 

4. Τις διαταγές του Υπ. Γεωργίας: 

α) 160417/1180/8.7.80 και 

β) 182447/3049/24.9.80. 

5. Τήν αριθ. 1998/3.8.95 πρόταση του Δασαρχείου θη- 
βών για κήρυξη ως αναδασωτέας της αναφερομένης στο 
θέμα έκτασης που καλυπτόταν από αείφυλλα πλατύφυλλα 
(πουρνάρια) και καταατράφηκε απά πυρκαγιά στις 26 Ιου¬ 
νίου 1995. 

6. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα, με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη δημό¬ 
σια δασική έκταση εμβδ. 10 στρ., που καταστράφηκε στις 
26.6.1995 απά πυρκαγιά που βρίσκεται στη θέση «Άγ. Ιω¬ 
άννης» περιφέρειας Κοινότητας Κοκκίνας Νομ. Βοιω¬ 
τίας. 

Η παραπάνω αναδασωτέα έκταση προσδιορίζεται από 
τα στοιχεία Α - Β - Γ - Α και σημειώνεται στο απόσπασμα 
χάρτου με κλίμακα 1:20.000, που αποτελεί αναπόσπαστο 
μέρος της απόφασης αυτής και ορίζεται όπως παρα¬ 
κάτω: 

Βόρεια: Με δημόσιες δασικές εκτάσεις. 

Νότια: Με αγροτικές εκτάσεις. 

Ανατολικά: Με αγροτικές εκτάσεις. 

Δυτικά: Με δημόσιες δασικές εκτάσεις - αγροτικές 
εκτάσεις. 

Η απόφαση αυτή να δήμοσιευθεί στην Εφημερίδα της 
Κυβερνήσεως. 

Λιβαδειά, 18 Αυγούστου 1995 

Ο Περιφερειακός Διευθυντής 

ΣΤΑΜ. ΤΣΟΥΛΟΥΧΟΠΟΥΛΟΣ 

Αριθ. 1250 (2) 

Κήρυξη αναδασωτέας έκτασης 1.040 στρεμμάτων στη 
θέση Άγιος Ανδρέας περιφέρειας Κοινότητας Καλα- 
μακίου Ν. Ζακύνθου. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 221Θ/Θ4 και 2240/94 «περί νο¬ 
μαρχιακής αυτοδιοίκησης». 

ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: 

α) Του άρθρου 41 παρ. 1, 
β) Του άρθρου 38 παρ. 1, 
γ) Του άρθρου 34 παρ. 4, 
δ) Του άρθρου 12 παρ. 2 του Ν. 2040/92. 

4. Τις διαταγές του Υπ. Γεωργίας: 
α) 160417/1180/8.7.80, και 

β) 182447/3049/24,9.80. 

5. Την πρόταση του Δ/ντή Δασών Ζακύνθου, με την 
οποία προτείνεται η κήρυξη της έκτασης που αναφέρεται 
στο θέμα ως αναδασωτέας, αποφασίζουμε: 


Κηρύσσουμε αναδασωτέα με σκοπό την προστασία και 
επαναδημιουργία της δασικής βλάστησης, που καταστρά¬ 
φηκε από πυρκαγιά στις 17.6.1995, μη συμπεριλαμβανο¬ 
μένων των γεωργικών εκτάσεων (αγρών καλλιεργουμέ- 
νων, εν αγραναπαϋση και αναδασωθέντων), που περι¬ 
κλείονται εν άλω ή εν μέρει από την οριογραμμή της ανα¬ 
δασωτέας εκτόσεως, τη δημόσια δασική έκταση εμβαδού 
1.040 στρεμμάτων, που βρίσκεται στη θέση Άγιος Αν¬ 
δρέας περιφέρειας Κοινότητας Καλαμακίου Ζακύνθου, 
προσδιορίζεται από τα στοιχεία ΑΒΓ ΔΕΖΗΘΙΚΑκαι 
έχει όρια: 

Ανατολικά: Με δημόσια δασική έκταση. 

Δυτικά; Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 10 Αυγούστου 1995 

Η Περιφερειακή Διευθύντρια 
ΑΙΚΑΤΕΡΙΝΗ ΚΟΥΤΑΛΑ 

Αριβ. 2606 (3) 

Κήρυξη αναδασωτέας έκτασης τριών (3) στρεμμάτων στη 
θέση «Κρούπινα» περιφέρειας Κοινότητας Πλαισίου - 
Φιλιατών Ν. Θεσπρωτίας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ Ν. ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 2218/Θ4 και του Ν. 2240/94 
«περί νομαρχιακής αυτοδιοίκησης». 

ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: 

α) Του άρθρου 41 παρ. 1, 

8) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, και 

8) 182447/3049/24.9.80. 

5. Την από 10.8.1995 πρόταση του Δ/ντή Δασών, περί 
κήρυξης της έκτασης ως αναδασωτέας λόγω καταστρο¬ 
φής της δασικής βλάστησης από πυρκαγιά. 


6. Το γεγονός ότι στις 30.7.1995 στην παραπάνω τοπο¬ 
θεσία έγινε πυρκαγιά και κατέστρεψε τη δασική βλάστηση 
από πουρνάρια, αποφασίζουμε: 

Κηρύσσουμε αναδασωτέα με σκοπό την με φυσική ανα¬ 
γέννηση και αποκατάσταση της δασικής βλάστησης που 
καταστράφηκε, τη δημόσια δασική έκταση εμβαδού τριών 
(3) στρεμμάτων, που βρίσκεται στη θέση «Κρούπινα» πε¬ 
ριφέρειας Κοινότητας Πλαισίου Φιλιατών, προσδιορίζεται 
από τα στοιχεία {Α Β Δ Γ Α) και έχει όρια: 

Ανατολικά: Με όμοιες δημόσιες δασικές εκτάσεις. 
Δυτικά: Με όμοιες δημόσιες δασικές εκτάσεις. 

Βόρεια: Με όμοιες δημόσιες δασικές εκτάσεις. 

Νότια: Με όμοιες δημόσιες δασικές εκτάσεις, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ηγουμενίτσα, 21 Αυγούστου 1995 

Ο Περιφερειακός Διευθυντής 
ΓΕΩΡΓΙΟΣ ΣΜΕΡΟΣ 




υ-ί:Ζ.Έ*- 

< 

:^ίΗΜ '—ι 
<·:* < < 
^<4, <3 *-Η 
Γι. ι; θ' 

■ 

Θ*ϊπ X Ο 
—Φ μι ι—4 
Γ-μ Ζ « 
ΙΠ>« >» Σ 

φ ο 
Τ. >+ Ζ 
<0*4 0 
•"•ζ >-« μι 
1-4 ο < 














ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6497 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Χαρακτηρισμός του χειμαρρικού ρέματος Πεντέλης - Χα¬ 
λανδρίου, ως προστατευομένου τοπίου, καθορισμός 

των ορίων και ζωνών προστασίας αυτού, επιβολή όρων, 

απαγορεύσεων και περιορισμών εντός αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 18,19 παρ. 4,21 παρ. 1 και 
2, 22, 28, 29 και 30 του Ν. 1650/86 «για την προστασία 
του περιβάλλοντος» (ΦΕΚ 160/Α*). 

2. Τις διατάξεις των άρθρων 9,10,11 και 85Α του από 
17.7.1923 Ν. Δ/τος «περί σχεδίων πόλεων κ.λπ.» (ΦΕΚ 
228/Α ), όπως μεταγενέστερα τροποποιήθηκαν και συ¬ 
μπληρώθηκαν. 

3. Τις διατάξεις του άρθρου 29 του Ν. 1337/1983 «επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (ΦΕΚ 33/Α'), όπως συμπληρώθηκε 
με το άρθρο 8 παρ. 14 του Ν. 1512/85 (ΦΕΚ 4/Α'). 

4. Τις διατάξεις του άρθρου 99 παρ. 3 του Ν. 1892/ 
1990 «για τον εκσυγχρονισμό και την ανάπτυξη κ.λπ.» 
(ΦΕΚ 101 /Α'), όπως τροποποιήθηκε με το άρθρο 7 παρ. 2 
του Ν. 2052/1992 (ΦΕΚ 94/Α'). 

5. Τις διατάξεις των άρθρων 11, 12, 13, 14 και 15 της 
κοινής Υπουργικής απόφασης 69269/1990 (ΦΕΚ 678/ 
Β). 

6. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289/Α'). 

7. Την Υ.6033/13.7.1994 απόφαση του Πρωθυπουρ¬ 
γού και του Υπουργού Γεωργίας «ανάθεση αρμοδιοτήτων 
στους Υφυπουργούς Γεωργίας Φλώρο Κωνσταντίνου και 
Βασίλειο Βασιλακάκη» (ΦΕΚ 550/Β ). 

8. Την 71961/3670/91 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «καθορι¬ 
σμός των όρων και της διαδικασίας ανακοίνωσης των σχε¬ 
δίων προεδρικών διαταγμάτων που προβλέπονται στις 
παρ. 1 και 2 του άρθρου 21 του Ν. 1650/1986 (ΦΕΚ 160/ 
Α')» (ΦΕΚ 541/Β791). 

9. Την Ειδική Περιβαλλοντική Μελέτη για την προστασία 
και ανάδειξη του ρέματος Πεντέλης - Χαλανδρίου και της 
ευρύτερης περιοχής, που εκπονήθηκε το Μάρτιο 1993 
από τη Δ/νση Ειδικών Έργων Αναβάθμισης Περιοχών 
(ΕΕΑΠ) του Υπουργείου Περιβάλλοντος, Χωροταξίας και 
Δημοσίων Έργων και εγκρίθηκε με την 51015/1622/γ/ 
1993 απόφαση του Υφυπουργού Περιβάλλοντος, Χωρο¬ 
ταξίας και Δημοσίων Έργων. 

10. Το 51050/1675/γ/12.7.1993 έγγραφο της Δ/νσης 
Ε.Ε.Α.Π. προς το Νομαρχιακό Συμβούλιο Ανατολικής Αττι¬ 
κής. 

11. Την 57/1993 γνωμοδότηση του Κοινοτικού Συμ¬ 
βουλίου Ν. Πεντέλης. 

12. Την 95/1993 γνωμοδότηση του Δημοτικού Συμβου¬ 
λίου Μελισσίων. 

13. Την 80/1993 γνωμοδότηση του Δημοτικού Συμβου¬ 
λίου Βριλησσίων. 

14. Την 297/1993 γνωμοδότηση του Δημοτικού Συμ¬ 
βουλίου Αμαρουσίου. 


15. Την 144/1993 γνωμοδότηση του Δημοτικού Συμ¬ 
βουλίου Χαλανδρίου. 

16. Το γεγονός ότι το Νομαρχιακό Συμβούλιο Ανατολι¬ 
κής Αττικής και το κοινοτικό συμβούλιο Παλαιός Πεντέλης 
δεν γνωμοδότησαν μέχρι σήμερα. 

17. Τις 618/1993, 634/1993 και 700/1993 γνωμοδο¬ 
τήσεις του Κεντρικού Συμβουλίου Χωροταξίας, Οικισμού 
και Περιβάλλοντος. 

18. Την 3/συν. 6/24.2.1994 γνωμοδότηση της Εκτελε¬ 
στικής Επιτροπής του Οργανισμού Αθήνας. 

19. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ 154/Α'). 

20. Το γεγονός ότι από τις κανονιστικές διατάξεις αυτού 
του Π. Δ/τος δεν προκαλείται δαπάνη σε βάρος του κρατι¬ 
κού προϋπολογισμού. 

21. Την 254/1995 γνωμοδότηση του Συμβουλίου της 
Επικρατείας με πρόταση των Υπουργών Περιβάλλοντος, 
Χωροταξίας και Δημοσίων Έργων και Βιομηχανίας, Ενέρ¬ 
γειας και Τεχνολογίας και του Υφυπουργού Γεωργίας, 
αποφασίζουμε: 

Άρθρο 1 

Χαρακτηρίζεται ως προστατευόμενη περιοχή και τοπίο 
το ρέμα Πεντέλης - Χαλανδρίου, η κοίτη και τα πρανή αυ¬ 
τού και οι παραρεμάτιες εκτάσεις που βρίσκονται σε εντός 
και εκτός σχεδίου περιοχές των Δήμων Χαλανδρίου, Αμα¬ 
ρουσίου, Βριλησίων, Μελισσίων και των Κοινοτήτων Πα¬ 
λαιός και Νέας Πεντέλης, όπως το όριο της περιοχής φαί¬ 
νεται με μαύρη διακεκομμένη και εστιγμένη γραμμή στα 
πέντε (5) σχετικά πρωτότυπα διαγράμματα σε κλίμακα 
1:2.(XX) και στα δύο (2) σε κλίμακα 1:5.000, που θεωρή¬ 
θηκαν απά τον Προϊστάμενο της Δ/νσης Τοπογραφικών 
Εφαρμογών με την 67789/1995 πράξη του και αντίτυπά 
τους οε φωτοσμίκρυνση δημοσιεύονται με το παρόν διά¬ 
ταγμα. 

Άρθρο 2 

Μέσα στα όρια της περιοχής προστασίας καθορίζονται 
κατά ζώνες με στοιχεία Α και Β, όπως τα όρια αυτών καθο¬ 
ρίζονται στο επόμενο άρθρο 3, και φαίνονται στα σχετικά 
διαγράμματα, χρήσεις γης, όροι και περιορισμοί δόμησης 
και λοιποί γενικοί όροι, απαγορεύσεις και περιορισμοί, 
όπως στα άρθρα 4 και 5. 

Αρθρο 3 

Καθορισμός ορίων Ζωνών Α και Β. 

1. Η ζώνη Α χαρακτηρίζεται ως προστατευόμενος φυσι¬ 
κός σχηματισμός και περιλαμβάνει αφενός εκτάσεις που 
βρίσκονται εντός εγκεκριμένου ρυμοτομικού σχεδίου και 
περικλείονται κυρίως από την τεθλασμένη γραμμή που 
αποτελούν οι απέναντι του ρέματος ρυμοτομικές γραμμές 
των παραρεμάτιων οικοδομικών τετραγώνων εκτός των 
χώρων κοινοχρήστου πρασίνου που περιέρχονται εξ ολο¬ 
κλήρου στην ζώνη αυτή, και αφετέρου εκτάσεις που βρί¬ 
σκονται εκτός εγκεκριμένου ρυμοτομικού σχεδίου εκατέ¬ 
ρωθεν του άξονα της κοίτης του ρέματος, όπως η ζώνη 
φαίνεται περικλειομένη με μαύρη διακεκομμένη γραμμή 
στα διαγράμματα του άρθρου 1 και το όριά της περιγράφε- 
ται ειδικότερα στην επόμενη παράγραφο. 

2, α) Στα διοικητικά άρια του Δήμου Χαλανδρίου το όρια 
της Ζώνης Α καθορίζεται ως εξής: 

Στη δεξιά όχθη του χειμάρρου από το όριο της οδού Σο¬ 
λωμού (σύμφωνα με τη φορά ροής) και κατά μήκος των ρυ¬ 
μοτομικών γραμμών των Οικοδομικών Τετραγώνων 213, 
214, 215, 263, 227, 228, 230, 234, 233, 250, 251,806, 
807β, 807, 808, 808β, 809, 573, 574,575, 576 μέχριτην 
οδό Χρυσανθέμων (όριο με το Δήμο Αμαρουσίου). 

Στην αριστερή όχθη του χειμάρρου το όριο καθορίζεται 
από το όριο της οδού Σολωμοϋ κατά μήκος των ρυμοτομι¬ 
κών γραμμών των οικοδομικών τετραγώνων 18, 25, 26,50 
στο δε οικοδομικό τετράγωνο 52, το όριο της ζώνης ακο¬ 
λουθεί το όριο του τμήματος της οδού Γκίνη όπως υφίστα- 
ται. Συνεχίζει κατά μήκος των ρυμοτομικών γραμμών των 
οικοδομικών τετραγώνων 53, 80, 102, 104, 105, 128, 
151, 153, 155, 157, 158 και κατά μήκος της Λεωφ. Πε¬ 
ντέλης, μη συμπεριλαμβανομένης όμως στη ζώνη. Στη συ¬ 
νέχεια το όριο ακολουθεί τις ρυμοτομικές γραμμές των οι¬ 
κοδομικών τετραγώνων 423, 424, 444, 445, 446, 447, 
448, 478, 477, 479 και κατά μήκος της Λεωφ. Πεντέλης 
μέχρι το όριο χάραξης της Λεωφ. Σταυρού - Ελευσίνας 
(σύμφωνα με την ισχύουσα μελέτη). 

Τα οικοδομικά τετράγωνα 232, 233α, 105α, 808α, 
157α, περιέχονται εντός του ορίου της ζώνης αυτής. 

β) Στα διοικητικά όρια του Δήμου Αμαρουσίου το όριο 
της ζώνης Α καθορίζεται ως εξής: 

Στη δεξή όχθη του χειμάρρου από τον άξονα της οδού 
Χρυσανθέμων, και κατά μήκος των ρυμοτομικών γραμμών 
των Ο.Τ. 577,579,580,604,611,612,613 και 462 μέχρι 
το ίχνος της χάραξης της Λεωφ. Σταυρού - Ελευσίνας. Συ¬ 
νεχίζει από το απέναντι Ιχνος χάραξης της Λεωφόρου αυ¬ 
τής και κατά μήκος των ρυμοτομικών γραμμών των οικο¬ 
δομικών τετραγώνων 464, 468, 469, 472,414,756, 742, 
741,740, 739, 736, 732, 731, 730, 725 και 400α μέχρι 
τον άξονα της οδού Σισμανογλείου (όριο με το Δήμο Με- 
λιοσϊων). 

γ) Στα διοικητικά όρια του Δήμου ΒριλησσΙων το όριο της 
ζώνης καθορίζεται ως εξής: 

Από το Ιχνος χάραξης της Λεωφόρου Σταυρού - Ελευσί¬ 
νας και κατά μήκος των ρυμοτομικών γραμμών των οικο¬ 
δομικών τετραγώνων: 58, 60, 60α, 61,64, 71,72, 78, 79, 
85,86, 87,92,93, 94, 95 μέχρι τον άξονα της οδού Μυκη¬ 
νών (όριο με το Δήμο Μελισσίων). Στο όριο της ζώνης Α 
εμπίπτει τμήμα του πεζοδρόμου που βρίσκεται μπροστά 
από το οικοδομικό τετράγωνο 85, όπως φαίνεται στο σχε¬ 
τικό με στοιχείο διάγραμμα οε κλίμακα 1:2.000, καθώς 
επίσης και τα οικοδομικά τετράγωνα 58α, 94α και 95α. 

δ) Στα διοικητικά όρια του Δήμου Μελισσίων το όριο της 
ζώνης Α καθορίζεται ως εξής: 

Στη δεξιά όχθη του χειμάρρου, από τον άξονα της οδού 
Σισμανογλείου (όριο με το Δήμο Αμαρουσίου) και κατά μή¬ 
κος των ρυμοτομικών γραμμών των οικοδομικών τετραγώ¬ 
νων: 214α, 214, 213, 212, 211, 210. Στον κλάδο Μελισ- 
οίων (βαθύ ρέμα) το όριο καθορίζεται κατά μήκος των ρυ¬ 
μοτομικών γραμμών των οικοδομικών τετραγώνων 209γ, 
209, του ορίου της οδού Ζωοδόχου Πηγής (μη συμπερι- 
λαμβανομένης) μέχρι την οδό Στρ. Μακρυγιάννη και κατά 
μήκος των ρυμοτ. γραμμών του οικοδομικού τετραγώνου 
203, μέχρι το όριο της Λεωφόρου Δημοκρατίας (μη συ- 
μπεριλαμβανομένης). Στην αριστερή όχθη το όριο καθορί¬ 
ζεται κατά μήκος των ρυμοτομικών γραμμών των οικοδο¬ 
μικών τετραγώνων: 209δ, 209β, του ορίου της οδού Τή¬ 
νου, των ρυμοτομικών γραμμών των οικοδομικών τετρα¬ 
γώνων 209α, 206β, 206α, 206 μέχρι του ορίου της Λεω¬ 
φόρου Δημοκρατίας. 


Στη συνέχεια του Ιδιου κλάδου (μετά τη Λ. Δημοκρατίας) 
το όριο της ζώνης Α καθορίζεται στη δεξιά όχθη από τμήμα 
της οδού της καθέτου στην οδό Τσαγκάρη, συνεχίζει 
εντός των οικοδομικών τετραγώνων 131 και 130, στο 
κτήμα του Νοσοκομείου Αμαλία Φλέμιγκ σε βάθος 20 μ. 
από τις ρυμοτομικές γραμμές μέχρι την οδό Δοϊράνης. 

Στη συνέχεια το όριο της ζώνης Α ακολουθεί τις οικοδο¬ 
μικές γραμμές των οικοδομικών τετραγώνων 129, 128, 
112 και 110, συμπεριλαμβανομένων στη ζώνη προστα¬ 
σίας και των προκηπίων, μέχρι το όριο της Λεωφ. Πηγής, 
περιλαμβάνει το προκήπιο του οικοδομικού τετραγώνου 
114γ και ολόκληρο το οικοδομικό τετράγωνο 113. 

Στην αριστερή όχθη του χειμάρρου, το όριο της Ζώνης Α 
καθορίζεται από τμήμα της ρυμοτομικής γραμμής του οικ. 
τετραγώνου 131, την προέκταση του πεζοδρόμου Οδ. Αν- 
δρούτσου, κατά μήκος των οικοδομικών τετραγώνων 114 
και 114β και των ρυμοτομικών γραμμών των οικοδομικών 
τετραγώνων 118, 117, 116, 115, συμπεριλαμβανομένης 
και της οδού Κων. Τοιμπρικίδη στο τμήμα αυτό, και μέχρι 
το όριο της Λεωφ. Πηγής κατά μήκος της οικοδομικής 
γραμμής του οικοδομικού τετραγώνου 110Α. 

Στη συνέχεια του ίδιου κλάδου απά την οδό Αγ. Γεωρ- 
γίου (μη συμπεριλαμβανομένης στη ζώνη) μέχρι την οδό 
Αλεξανδρουπόλεως (όριο του εγκεκριμένου σχεδίου) η 
ζώνη Α επεκτεΐνεται και εντός των οικοδομικών τετραγώ¬ 
νων εκατέρωθεν του χειμάρρου, κατά το πλάτος των προ- 
κηπίων, εκτός των οικοδομικών τετραγώνων 14 και 13 
εντός των οποίων η ζώνη Α εκτείνεται σε βάθος 15 μ. από 
τον άξονα της κοίτης και εκτός του βορείου τμήματος του 
οικοδομικού τετραγώνου 24, έναντι της οδού Ανδριανου- 
πόλεως, που φθάνει μέχρι την οδό Μαραθώνος και εκτός 
του τμήματος του κοινοχρήστου χώρου στο οικοδομικό τε¬ 
τράγωνο 23, που φθάνει μέχρι την προέκταση της οδού 
Μαραθώνος συμπεριλαμβανομένης. 

Η εκτός σχεδίου περιοχή του Δήμου και εντός των ορίων 
της περιοχής επέκτασης όπως αυτή έχει προβλεφθεί από 
το Γενικό Πσλεοδομικό Σχέδιο της περιοχής, περιλαμβά¬ 
νεται στη ζώνη Α: 

α) στο βασικό κλάδο, στη δεξιά όχθη μέχρι την οδό Μελ¬ 
πομένης, στην αριστερή όχθη 10 μ. από την οριογραμμή 
του ρέματος όπως αυτή καθορίζεται σύμφωνα με τις δια¬ 
τάξεις του Ν. 880/1979. 

β) Στο δευτερεύοντα κλάδο και στο ανοικτό τμήμα αυ¬ 
τού, 10 μ. εκατέρωθεν των οριογραμμών του ρέματος. 

Κατά τη μελέτη ένταξης της περιοχής στο Σχέδιο Πό- 
λεως επιτρέπεται τα προκήπια των οικοδομικών τετραγώ¬ 
νων να περιέχονται εντός της ζώνης Α. 

Στη συνέχεια, η ζώνη εκτείνεται στον ορεινό όγκο, και 
ορίζεται 150 μ. εκατέρωθεν του άξονα του χειμάρρου σε 
όλους τους κλάδους αυτού ή μέχρι το πλησιέστερο εγκε¬ 
κριμένο σχέδιο ή το νεκροταφείο, του οποίου τα άρια πρέ¬ 
πει να απέχουν τουλάχιστον 50 μ. από τον άξονα του ρέ¬ 
ματος. 

-Στον κεντρικό κλάδο, στην δεξιά όχθη του χειμάρρου, 
Π ζώνη Α' ορίζεται από την οδό Θήρας κατά μήκος των ρυ¬ 
μοτομικών γραμμών των οικοδομικών τετραγώνων 221, 
225, 226, 227 μέχρι την οδό Χαλανδρίου και στην αρι¬ 
στερή όχθη από τον άξονα της οδού Μυκηνών (όριο με τον 
Δήμο ΒριλησσΙων) και κατά μήκος των ρυμοτομικών γραμ¬ 
μών των οικοδομικών τετραγώνων 254, 231, 230, 229, 
228, 227α μέχρι το όριο της οδού Χαλανδρίου. 

Στη συνέχεια από το απέναντι όριο της οδού Χαλαν¬ 
δρίου και στη δεξιά όχθη η ζώνη Α ορίζεται κατά μήκος των 

ρυμοτομικών γραμμών των οικοδομικών τετραγώνων 
190Α, 190, 190Δ, 188Β, 186Δ, 186Γ, 186Α, 173α, 173, 
174Γ, και της ρυμοτομικής γραμμής του οικ. τετραγώνου 
174Γ, μέχρι την ρυμοτομική γραμμή του οικοδομικού τε¬ 
τραγώνου 174Β της Κοινότητας Νέας Πεντέλης. Τα οικο¬ 
δομικό τετράγωνα 190Β και 190Γ περιέχονται στην ζώνη 
Α. 

Στην αριστερή όχθη του κλάδου αυτού η ζώνη Α ορίζεται 
από το όριο της οδού Χαλανδρίου και κατά μήκος του 
ορίου της Λεωφόρου Πεντέλης, εξαιρουμένων του οικο¬ 
δομικού τετραγώνου 190Ε και των ανεγερθέντων με νό¬ 
μιμη άδεια κτιρίων εχόντων πρόσωπο επί της Λεωφ. Πε¬ 
ντέλης, στο περίγραμμα της νομίμου αδείας αυτών. 

-Στον ενδιάμεσο κλάδο Ν. Πεντέλης η ζώνη Α αρχίζει 
από το όριο της οδού Πρώτων Εποικιστών και μέχρι των 
συμβολών των οδών Αγ. Μαρίνας και Ασκληπιού, επεκτεί- 
νεται εντός των οικοδομικών τετραγώνων 187Α, 188Δ, 
188Α στο πλάτος του ισχύοντος προκηπίου. 

Από την συμβολή των οδών Αγ. Μαρίνας και Ασκπλη- 
πιού μέχρι την οδό Σωκράτους, η ζώνη Α ορίζεται από τις 
οικοδομικές γραμμές των οικοδομικών τετραγώνων 185, 
185Α, 186Ε, 186, 187Β, 187, 188Ε, 188, 177, 176, 
176Α. 

Εντός του χώρου του Νοσηλευτικού Ιδρύματος Εμπορι¬ 
κού Ναυτικού (Νοσοκομείο Εργατών θαλάσσης) οικοδο¬ 
μικό τετράγωνο 70, η ζώνη Α εκτείνεται από το όριο της 
οδού Θεμιστοκλέους μέχρι 15 μ. από την δεξιά όχθη του 
χειμάρρου. 

ε) Στα διοικητικά όρια της Κοινότητας Ν. Πεντέλης το 
όριο της Ζώνης Α καθορίζεται ως εξής: 

Στον κλάδο Ν. Πεντέλης από τον άξονα της Λεωφ. Ν. 
Πεντέλης εντός των οικοδομικών τετραγώνων 202, 205 
μέχρι τον άξονα της οδού Αναπήρων Πολέμου η ζώνη Α 
ακολουθεί την ισχύουσα οριογραμμή (γαλάζια γραμμή) 
εκατέρωθεν του χειμάρρου. Από τον άξονα της οδού Ανα¬ 
πήρων Πολέμου μέχρι το όριο της οδού Κηφισίας η ζώνη Α 
εκτείνεται εντός των οικοδομικών τετραγώνων 100, 101, 
102, 103, 104, 105, 106, 107, 108 στην δεξιά άχθη και 
98, 99, 95, 96, 97, 90,91,92, 93 στην αριστερή όχθη μέ¬ 
χρι και το εύρος του εγκεκριμένου προκηπίου. Το οικοδο¬ 
μικό τετράγωνο 206, χαρακτηρισμένο «κοινόχρηστο πρά¬ 
σινο» ανήκει στη ζώνη Α, εξαιρουμένου του οικοδομικού 
τετραγώνου 206Α, όπως αυτό ισχύει σήμερα. Η ζώνη Α 
επεκτείνεται μέχρι τις ρυμοτομικές γραμμές των οικοδο¬ 
μικών τετραγώνων 93, 108, 115, 121, 128, 138, το όριο 
του σχεδίου και των ρυμοτομικών γραμμών των οικοδομι¬ 
κών τετραγώνων περιοχής 73, 72, 72α. Στην εκτός σχε¬ 
δίου περιοχή ισχύουν τα 150 μέτρα εκατέρωθεν του άξονα 
της κοίτης του χειμάρρου σε όλους τους κλάδους αυτού. 

Στον κεντρικό κλάδο του ρέματος η ζώνη Α στην μεν δε¬ 
ξιά άχθη ακολουθεί τις ρυμοτομικές γραμμές των οικοδο¬ 
μικών τετραγώνων 174Β, 75, 211, 212, 209 τα όρια της 
μελέτης της υπό ένταξη περιοχής, τις ρυμοτομικές γραμ¬ 
μές των οικοδομικών τετραγώνων 1, 2, 3, 4, 6, 7, στην δε 
αριστερή όχθη το όριο της Λεωφ. Ελευθερίου Βενιζέλου 
(προέκταση Λεωφ. Πεντέλης) τις ρυμοτομικές γραμμές 
του οικοδομικού τετραγώνου 143, το όριο της οδού Αλε¬ 
ξάνδρου Παναγοϋλη και του ορίου του σχεδίου πόλης 
εξαιρουμένων των κατασκηνώσεων του Υπουργείου Πρό¬ 
νοιας. 

Στην εκτός σχεδίου περιοχή ισχύουν τα 150 μ. εκατέ¬ 
ρωθεν του άξονα του χειμάρρου σε όλους τους κλάδους 
αυτού ή μέχρι το πλησιέστερο εγκεκριμένο σχέδιο. 


στ) Στα διοικητικά όρια της Κοινότητας Π. Πεντέλης το 
όριο της ζώνης Α καθορίζεται σε απόσταση 150 μέχρων 
εκατέρωθεν του άξονα του χειμάρρου ή μέχρι το όριο του 
πληοιέστερου εγκεκριμένου σχεδίου. 

3. Η ζώνη Β χαρακτηρίζεται ως προστατευόμενο αοτικό 
τοπίο και περιλαμβάνει εκτάσεις που περικλείονται από το 
όριο της ζώνης Α και της τεθλασμένης γραμμής που φαί¬ 
νεται με μαύρη διακεκομμένη και εστιγμένη γραμμή στα 
διαγράμματα του άρθρου 1 και σχηματίζεται από τους άξο¬ 
νες των παρακάτω οδών: 

α) Στον Δήμο Χαλανδρίου στην δεξιά όχθη η ζώνη Β' 
ακολουθεί τις οδούς Σολωμοϋ, Παύλου Μελά, Μεσολογ¬ 
γίου, Αθαν. Διάκου, Μάρκου Μπότσαρη, Καποδιστρίου, 
Οδυσοέο Ανδρούτσου, Κανάρη, Κοραή, Ζαλόγγου, Λά¬ 
μπρου Κατοώνη, Ακακίων, μέχρι την οδό Χρυσανθέμων 
(όριο με τον Δήμο Αμαρουσίου). Στην αριστερή όχθη τις 
οδούς Σολωμού, Ζαλοκώστα, Κολοκοτρώνη, Ανδρέα 
Γκίνη, Μαυροκορδάτου, Ηρώδου Αττικού, Πανός, Λεωφ. 
Πεντέλης, μέχρι την εγκεκριμένη χάραξη της μελλοντικής 
Λεωφ. Σταυρού - Ελευσίνας, στο ύφος της οδού Μεσο¬ 
γείων, όριο με τον Δήμο Βριλλησίων. 

β) Στον Δήμο Αμαρουσίου στην δεξιά όχθη από την οδό 
Χρυσανθέμων (όριο με τον Δήμο Χαλανδρίου), η ζώνη Β 
ακολουθεί τις οδούς Ακακιών, Ανθέων, Καμέλιας, Διον. 
Αρεοπαγίτου, Παύλου Μελά, Στρατηγού Στυλ. Ρογκάκου, 
Ροδοδάφνης, Δημ. Ψαρρού, Βαλτετσίου, Φραγκοκκλη- 
σιάς, Λευκάδος (Καρύδα), μέχρι την εγκεκριμένη χάραξη 
της Λεωφ, Σταυρού - Ελευσίνας. Από το απέναντι όριο της 
Λεωφόρου αυτής, τις οδούς Λευκάδος (Καρύδα), Ζακύν¬ 
θου, Κεφαλληνίας, Κυκλάδων, Απειράνθου, Σαλαμινομά- 
χων, Βριλησσίων, Κυπρίων Αγωνιστών (ΜελισσΙων), Σι- 
σμανογλείου (όριο με το Δήμο Μελισσίων). 

γ) Στον Δήμο Βριλησσίων στην αριστερή όχθη από την 
εγκεκριμένη χάραξη της Λεωφ. Σταυρού - Ελευσίνας η 
ζώνη Β ακολουθεί τις οδούς Λεωφ. Πεντέλης, Πηλέως, 
Τροίας, Ομήρου, Σπάρτης, Σισμανογλείου, Τροίας, Πάρι- 
δος, Ιθάκης, Μυκηνών (όριο με το Δήμο Μελισσίων) 
δ) Στον Δήμο Μελισσίων στην δεξιό όχθη του κλάδου 
«Βαθύ ρέμα» από το όριο με τον Δήμο Αμαρουσίου ακο¬ 
λουθεί τις οδούς Σισμανογλείου, Ικαρίας, Ζωοδόχου Πη¬ 
γής. Στρατηγού Μακρυγιάννη, Λεαχρ. Δημοκρατίας. Το 
τμήμα που περιλαμβάνεται μεταξύ των οδών Λ. Δημοκρα¬ 
τίας, Ηρώου, Αθ. Διάκου, Τσαγκάρη, κάθετος Τσαγκάρη, 
Αλ. Παναγούλη, Οδ. Ανδρούτσου, Γ’ Σεπτεμβρίου, Λ Δη¬ 
μοκρατίας, ανήκει ολόκληρο στη Β’ ζώνη. 

Από τον άξονα της καθέτου στην Τσαγκάρη, κατά μήκος 
του ορίου της ζώνης Α’ (20 μέτρα εντός των οικοδομικών 
τετραγώνων 131, 130, παράλληλα με τις παραρεμάτ·.ες 
ρυμοτομικές γραμμές) και τους άξονες των οδών Δοϊρά¬ 
νης, 25ης Μαρτίου, Πηγής. 

Από τους άξονες ίων οδών Πηγής, 17ης Νοεμβρίου, Αγ. 
Γεωργίου, Ηρώων Πολυτεχνείου, Πηγής, περιλαμβάνεται 
στη ζώνη Β. 

Από την Αγ. Γ εωργίου η ζώνη Β' ακολουθεί τους άξονες 
των οδών 17ης Νοέμβρη, Αγ. Ιωάννου, Αλεξανδρουπσ- 
λεως, όριο του σχεδίου πόλεως. 

Στην αριστερή όχθη του ρέματος Βαθύ, η ζώνη Β' ακο¬ 
λουθεί τους άξονες των οδών Θήρας, Τήνου, Κονΐτσης. 
Δημοκρατίας. Μετά τους αναφερόμενσυς δρόμους η ζώνη 
Β’ ακολουθεί την αριστερή όχθη του άξονες των οδών Οδ. 
Ανδρούτσου, Υψηλάντου, Μπουμπουλίνας, Κων. Τοιμπρι- 
κίδη, Ρήγα Φεραίου, Ελευθερίου Βενιζέλου, Πηγής, τους 
άξονες των οδών Αγίου Γεωργίου, Ομήρου, Πλατεία Εθν. 

Αντιστάσεως. Στην εκτός σχεδίου περιοχή και εντός των 
ορίων της μελέτης επέκτασης του σχεδίου, τα πρώτα πα- 
ραρρβμάτια δημιουρνούμενα οικοδομικά τετράγωνα θα 
περιληφθούν στην ζώνη Β' προστασίας. 

-Στο κεντρικό ρέμα στην δεξιά όχθη η ζώνη Β' ακολου¬ 
θεί τους άξονες των οδών Θήρας, Νάξου, Δουκίσσης Πλα- 
κεντίας, Αιγίνης, Μήλου, Δεληγιάννη, Χαλανδρίου. 

Στην συνέχεια η ζώνη Β' εκτείνεται κατά μήκος των αξό¬ 
νων των οδών Χαλανδρίου, Πετροπούλου, Κλαυδίου Γα¬ 
ληνού, Ιπποκρότους, Αγ. Μαρίνας, Σωκράτους (όριο με 
την Κοινότητα Νέας Πεντέλης). 

Στην αριστερή άχθη ακολουθεί τους άξονες των οδών 
Κέας, Δ. Πλακεντίας, Λεωφ. Πεντέλης, μέχρι το όριο με 
την Κοινότητα Ν. Πεντέλης. 

Στον κλάδο του ρέματος στη Ν. Πεντέλη η ζώνη περι¬ 
κλείεται από τους άξονες των οδών Χαλανδρίου, Παλαιών 
Λατομείων, Πρώτων Εποικιστών, Γ. Πετροπούλου, Χαλαν¬ 
δρίου. Στη συνέχεια στη δεξιά όχθη του κλάδου αυτού, το 
όριο της ζώνης Β' ακολουθεί τους άξονες των οδών Πρώ¬ 
των Εποικιστών, Παλαιών Λατομείων, Αγίας Μαρίνας, Πε- 
ρικλέους, Πραξιτέλους, Σωκράτους. Στη συνέχεια ακο¬ 
λουθεί τους άξονες των οδών Σωκράτους, Αλκιβιάδου, 
Θεμιστοκλέους, Σαλαμίνος όριο με την Κοινότητα Ν. Πε¬ 
ντέλης, προέκταση Κίμωνος, Αριστείδου και Σωκρά- 
τσυς. 

Στην αριστερή όχθη του ίδιου κλάδου το όριο της ζώνης 
Β’ ακολουθεί τους άξονες των οδών Κλαυδίου Γαληνού, 
ίπποκρότους, Αγ. Μαρίνας, Αλκιβιάδου, μέχρι τον άξονα 
της Σωκράτους. 

Στη συνέχεια ακολουθεί τους άξονες των οδών Σωκρά- 
τους, Αλκιβιάδου, Κίμωνος, Θεμιστοκλέους, Σαλαμίνος, 
(όριο με την Κοιν. Ν. Πεντέλης), Αριστείδου, Σωκράτους. 
Στον χώρο του Νοσοκομείου Εμπορικής Ναυτιλίας (Νοσο¬ 
κομείο Εργατών θαλάσσης) το όριο της ζώνης Β' στη δε¬ 
ξιά όχθη, συμπίπτει με αυτά της ζώνης Α' και συνεχίζει 
κατά μήκος της Λεωφ. Ν. Πεντέλης, μέχρι τον άξονα της 
οδού Εμπορικής Ναυτιλίας. Στην αριστερή όχθη το όριο 
της ζώνης Β' είναι ο άξονας της Λεωφ. Νέας Πεντέλης. 

ε) Στην Κοινότητα Ν. Πεντέλης και στον ομώνυμο κλάδο 
του χειμάρρου η ζώνη Β' ορίζεται στη δεξιά άχθη από τους 
άξονες των οδών Λεωφ. Αγ. Σίλα (Σΰλλα), Δωδεκανήσου, 
Στερεός Ελλάδος, Σποράδων, Κυκλάδων, Δελφών, μέχρι 
την Βαλτετσίου. 

Στην αριστερή άχθη η ζώνη Β' ορίζεται από τους άξονες 
των οδών Λεωφ. Ν. Πεντέλης, Βίτσι, Μακεδονομάχων, 
Ευελπίδων, Ιερού Λόχου, Ικάρων, Φιλελλήνων, 28ης 
Οκτωβρίου, Πλ. Αγ. Σίλα (Ιουστινιανού), Βιθυνίας, μέχρι 
Γεωργίου Παπανδρέου και το όριο του σχεδίου. 

Στον κεντρικό κλάδο, στην δεξιά όχθη η ζώνη Β' ορίζεται 
από τους άξονες των οδών Σωκράτους και Αριστείδου 
(όριο με τον Δήμο Μελισσίων), Ηροδότου, 25ης Μαρτίου, 
Περικλέους, μέχρι το όριο του σχεδίου. Στην αριστερή 
άχθη η ζώνη Β' ορίζεται από τους άξονες των οδών Λεωφ. 
Ελευθ. Βενιζέλου, Αλ. Παναγοϋλη και στη συνέχεια συμπί¬ 
πτει με αυτό της ζώνης Α', συμπεριλαμβανομένων και των 
κατασκηνώσεων του Υπουργείου ΠρσνσΙας. 

Αρθρο 4. 

Εντός της ζώνης Α επιβάλλονται οι παρακάτω όροι, πε¬ 
ριορισμοί και απαγορεύσεις. 

1.1. Επιτρέπεται π κατασκευή έργων προστατευτικής και 
περιβαλλοντικής διευθέτησης του χειμαρρικού ρέματος, 
καθώς και έργων ανάσχεσης των υδατοστερεοπαροχών, 


τα οποία δεν αλλοιώνουν τη φυσική κοίτη και ροή, τη μορ¬ 
φολογία του τοπίου και του γεωφυσικού ανάγλυφου (ποι¬ 
κιλία στις διατομές κ.λπ.). 

Η θέση των έργων καθορίζεται από τη μελέτη διευθέτη¬ 
σης του ρέματος. 

Ειδικότερο επιτρέπονται: 

α) Εγκάρσια έργα λιθόδμητα ή λιθεπενδυμένα ή έργα 
από φυσικά (ζώντα) υλικά (φυτοτεχνικές διαμορφώ¬ 
σεις). 

β) Παράλληλα έργα λιθεπενδυμένα ή από λιθοδομή χω¬ 
ρίς κονίαμα (ογκόλιθοι) σε συνδυασμό με φυτοτεχνικές 
διαμορφώσεις. 

γ) Διαμόρφωση της κοίτης όπου επιβάλλεται για προ¬ 
στατευτικούς (αντιπλημμυρικούς ή υδρολογικούς) λόγους 
και μόνο στα τμήματα αυτά, 

Η διαμόρφωση της κοίτης και των πρανών γίνεται με τα 
υλικά που αναφέρονται στις παραγράφους α' και β'. 

δ) Λιθορριπές με κατάλληλη διάμετρο λίθων (καλυπτή¬ 
ριο στρώμα πυθμένα). 

ε) Μικρά αρδευτικά έργα για την παροχή νερού του ρέ¬ 
ματος στα πρανή εφόσον απαιτείται για την συντήρηση 
της χλωρίδας. 

στ) Έργα ανάσχεσης, διαχείρισης αποθεμάτων ύδατος 
απαιτούμενα για λόγους λειτουργικούς του ρέματος και 
αισθητικούς σε χώρους που θα καθοριαθούν από τη με¬ 
λέτη διευθέτησης. 

Στις περιπτώσεις που τα φυσικά υλικά δεν επαρκούν για 
την ανθεκτικότητα αναγκαίων έργων (προβλεπάμενο από 
τη μελέτη διευθέτησης) κατ’ εξαίρεση επιτρέπεται η 
χρήση λιθεπένδυτων κατασκευών απά μη φυσικά υλικά 
(μπετόν κ.λπ.) με τη σύμφωνη γνώμη του φορέα διαχείρι¬ 
σης. 

Για τα παραπάνω αναφερόμενα έργα εφαρμόζεται η με 
αριθ. 69289/5387/1990 κοινή υπουργική απόφαση (ΦΕΚ 
678/Β). 

2. Επιτρέπονται επίσης έργα διαμόρφωσης και ανάπλα¬ 
σης εφόσον δεν έρχονται σε αντίθεση με τις διατάξεις του 
Ν. 998/1979. 

Ειδικότερα επιτρέπονται: 

α) Ξύλινα προστατευτικά κιγκλιδώματα και φράχτες, πέ¬ 
τρινα στοιχεία μεγίστου ύψους 0,60 μ. αναβαθμοί και ρα¬ 
μποσκάλες από πέτρα ή κορμούς δένδρων και μικρά καθι¬ 
στικά από πέτρα ή ξύλο. 

β) Η κατασκευή μονοπατιού - πεζοδρόμου και γεφυρών 
καθ’ όλο το μήκος του χειμαρρικού ρέματος, με χάραξη 
και υλικά που δεν θα αλλοιώνουν το φυσικά περιβάλλον 
και με αντίστοιχη μέριμνα για πρόσβαση οχημάτων κοινής 
ανάγκης (πυροσβεστικά, ασθενοφόρα κ.λπ.). 

γ) Παιδικές χαρές, ξύλινες πέργκολες, κρήνες, γλυπτά 
έργα τέχνης. Μικρά ξύλινα ή πέτρινα περίπτερα - καντίνες 
επιφάνειας μέχρι τριάντα (30) τ.μ. και μεγίστου ύψους 
τριών και μισό (3,50) μ. το καθένα και δυναμικότητας μέχρι 
δέκα (10) υπαιθρίων τραπέζιών, όχι περισσότερα από ένα 
κατά Δήμο, σε θέσεις που εγκρίνοντοι αρμοδίως και που 
πρέπει να πληρούν τις προϋποθέσεις άμεσης προσπέλα¬ 
σης και τροφοδοσίας απά το ισχύαν οδικό δίκτυο. Στον ίδιο 
Δήμο είναι δυνατή η κατασκευή και δευτέρου αναψυκτη- 
ρίου όπως παραπάνω, αρκεί η μεταξύ δύο περιπτέρων 
απόσταση να είναι τουλάχιστον ένα χιλιόμετρο. 

δ) Η διαμόρφωση υπαίθριων χώρων για την διοργάνωση 
πολιτιστικών εκδηλώσεων ή ημερήσιας αναψυχής σε θέ¬ 
σεις που καθορίζονται στα διαγράμματα του άρθρου 1 του 
παρόντος. 

ε) Έργα ηλεκτροφωτισμού και πυρασφάλειας. 

3. Για τα έργα ανάπλασης απαιτείται έγκριση της Δ/ 
νσης Ειδικών Έργων Αναβάθμισης Περιοχών του Υπουρ¬ 
γείου Περιβάλλοντος, Χωροταξίας και Δημοσίων Έργων, η 
οποία χορηγείται εντός δύο μηνών από την υποβολή της 
σχετικής μελέτης. 

Εάν περάσει άπρακτη η προθεσμία αυτή θεωρείται ότι 
υπάρχει σύμφωνη γνώμη της ως άνω υπηρεσίας. Εντός 
των οριογραμμών προστασίας του χειμάρρου που καθορί¬ 
στηκαν με το από 14.12.1979 π. διάταγμα (ΦΕΚ 7/Δ780), 
όπως ισχύει σήμερα δεν μπορούν να γίνουν έργα ανάπλα¬ 
σης πριν ολοκληρωθούν τα έργα διευθέτησης του χειμαρ- 
ρικού ρέματος, όπως αυτά προβλέπονται από τη μελέτη 
της παραγράφου 1. Μελέτες ανάπλασης που προβλέπουν 
και την εφαρμογή των παραπάνω έργων διευθέτησης 
μπορούν να εκτελεσθούν ταυτόχρονα. 

4. Επιτρέπεται η χρήση ποωδών φυτών και η αναχλόαση 
για την ανάπλαση και τη σταθεροποίηση των πρανών, η 
προστασία της υπάρχουσας βλάστησης αυτοφυούς και 
μη, όπως και ο εμπλουτισμός της με πύκνωση των υπαρ¬ 
χόντων ειδών και η εισαγωγή νέων, σύμφωνα με την ειδική 
μελέτη φύτευσης και μετά από Μ.Π.Ε. και σύμφωνα με τις 
διατάξεις του Ν. 998/1979. Επίσης επιτρέπεται η δη¬ 
μιουργία καταφυγίων για τη διατήρηση και τον εμπλουτι¬ 
σμό της πανίδας. 

5. α) Επιβάλλεται η διαμόρφωση των υφισταμένων οδών 
πλην αυτών που εντάσσονται στο βασικό οδικό δίκτυο της 
περιοχής σε οδούς ήπιας κυκλοφορίας (νΥοοπετή ή πεζο¬ 
δρόμους εφαπτόμενους στις ρυμοτομικές γραμμές των 
οικοδομικών τετραγώνων, για την αποκλειστική εξυπηρέ¬ 
τηση των πφραρεμάτιων ιδιοκτησιών. Κατά την διαμόρ¬ 
φωση των οδών ή πεζοδρόμων αυτών επιβάλλεται η δη¬ 
μιουργία υψομετρικής διαφοράς από την στάθμη του εδά¬ 
φους των παραρεμάτιων ιδιοκτησιών περίπου 2,0 μ. Οι 
οδοί αυτοί πρέπει να είναι μη ευθυγράμμου μορφής με μέ¬ 
γιστο πλάτος οδοστρώματος τρία και μισό (3,50) μέτρα και 
συνολικό πλάτος έξι μέτρα (6,0 μ.) με τις εκατέρωθεν του 
οδοστρώματος διαμορφώσεις (παγκάκια, ζαρντινιέρες, 
κρήνες κ.λπ ). 

Επιτρέπεται πλησίον των οδών αυτών η κατασκευή μι¬ 
κρών χώρων στάθμευσης για οχήματα τροφοδοσίας και 
άμεσης βοήθειας. 

Τα υλικά τα οποία χρησιμοποιούνται για τις παραπάνω 
διαμορφώσεις δεν πρέπει να αντιβαίνουν στο πνεύμα ανά¬ 
δειξης του φυσικού περιβάλλοντος. Εξαιρούνται τα τμή¬ 
ματα των οδών αυτών που εμπίπτουν στο βασικό οδικό δί¬ 
κτυο. 

β) Εγκεκριμένες αλλά μη κατασκευασμένες οδοί και με 
την προϋπόθεση ότι δεν υπάρχει πράβλημα τακτοποίησης 
οικοπέδων οι οποίες δεν είναι απαραίτητες για την πρό¬ 
σβαση στα οικοδομικά τετράγωνα δίδονται στην αποκλει¬ 
στική χρήση των αναγκών της μελέτης διαμόρφωσης. 

Προϋπόθεση για την κατασκευή τους είναι να μην παρε- 
νοχλούν τα έργα διευθέτησης του χειμάρρου, να μην κα¬ 
ταστρέφουν τη βλάστηση και να μην αλλοιώνουν την μορ¬ 
φολογία του εδάφους. 

γ) Επιτρέπονται επίσης στους παραπάνω δρόμους υπό¬ 
γεια και υπέργεια έργα υποδομής (ΟΤΕ, ΔΕΗ κ.λπ.) 
ύστερα από έγκριση της Διεύθυνσης Ειδικών Έργων Ανα¬ 
βάθμισης περιοχών, η οποία λαμβάνει υπόψη το πνεύμα 
του παρόντος διατάγματος για την προστασία του περι¬ 
βάλλοντος. 

δ) Νομίμως υφιστάμενες οικοδομές κατά τη δημο¬ 
σίευση του παρόντος διατάγματος με χρήση κατοικίας, 


εξακολουθούν να υφίστανται. Στις οικοδομές αυτές κπι 
τρέπονται μάνο επισκευές για λόγους υγιεινής και χρή- 
σεως. 

Επίσης εξακολουθούν να υφίστανται ειδικές χρήοεις 
όπως εκκλησία και θέατρο. 

II. Στην ως άνω ζώνη Α απαγορεύεται: 

1. Κάθε αφαιρετική επέμβαση στη βλάστηση (π.χ. κοπή 
δένδρων, αποψίλωση θάμνων, εκχερσώσεις κ.λπ.) εξαι- 
ρουμένων των περιπτώσεων που προβλέπονται από τις 
διατάξεις του Ν. 998/1979, ή που επιβάλλονται από προ¬ 
στατευτικούς (αντιπλημμυρικοϋς ή υδρολογικούς κ.λπ.) 
λόγους, σύμφωνα με τη μελέτη διευθέτησης και την 
Μ.Π.Ε. 

2. Οι γεωτρήσεις και η υδροληψία εκτός των περιπτώ¬ 
σεων που θα απαιτηθούν από τη μελέτη διευθέτησης. 

3. Η Θήρα και η καταστροφή θώκων, φωλεών και περιο¬ 
χών διατροφής της πανίδας καθώς και η απομάκρυνση ει¬ 
δών. 

4. Η καθ' οιονδήποτε τρόπο μόλυνση των υδάτων και 
του περιβάλλοντος (απόρριψη στερεών ή υγρών αποβλή¬ 
των κ.λπ). 

5. Κάθε έργο διευθέτησης που αντίκειται στις διατάξεις 
της παραγράφου (παρ. 1.1) και ειδικότερα η κάλυψη του 
χειμάρρου έστω και αν προβλέπεται από τα ισχύοντα ρυ¬ 
μοτομικά σχέδια. 

6. Οι φωτεινές επιγραφές - διαφημίσεις, γιγαντοαφίσες 
και διαφημιστικά πονώ. 

Οι επιγραφές θα είναι στην ελληνική γλώσσα και όπου 
χρειάζεται μπορεί παράλληλα να χρησιμοποιείται και ξενό¬ 
γλωσση επιγραφή. 

7. Για την εκτέλεση κάθε έργου που επιτρέπεται σύμ¬ 
φωνα με τις διατάξεις του παρόντος διατάγματος εντός 
της ζώνης Α απαραίτητη προϋπόθεση είναι να έχουν οριο- 
θετηθεί επί του εδάφους τα όρια της ζώνης Α και να έχουν 
ολοκληρωθεί τα έργο διευθέτησης του χειμάρρου ή απο¬ 
δεδειγμένα να μην εμποδίζουν μελλοντική υλοποίησή 
τους σύμφωνα με την γνωμοδότηση του φορέα διαχείρι¬ 
σης. Επιβάλλεται δε προηγουμένως η σύνταξη γεωτεχνι¬ 
κής μελέτης. 

8. Απαγορεύεται μέσα στη ζώνη Α οποιαδήποτε κατα¬ 
σκευή ή αλλοίωση στην υφιστάμενη φυσική διατομή του 
χειμαρρικού ρέματος και στη μορφή του τοπίου. 

9. Επιβάλλεται η κατά το δυνατόν διατήρηση του γεω- 
μορφολογικού αναγλύφου του ρέματος στη θέση της δια¬ 
σταύρωσης αυτού με τον οδικό άξονα της Λεωφόρου 
Σταυρού - Ελευσίνας. 

10. Για κάθε ενέργεια η οποία αντίκειται στα παραπάνω 
επιβάλλονται οι κυρώσεις των άρθρων 22, 28, 29 και 30 
του Ν. 1650/1986. 

Αρθρο 5. 

Εντός της ζώνης Β’ καθορίζονται χρήσεις γης και όροι 
και περιορισμοί δόμησης, ως εξής: 

1 .α) Στα οικόπεδο που έχουν πρόσωπο επί του βασικού 
οδικού δικτύου όπως αυτό έχει καθοριοθεΐ με την 62556/ 
5073/1990 απόφαση του Υπουργού Περιβάλλοντος, Χω¬ 
ροταξίας και Δημ. Έργων «Ορισμός Βασικού Οδικού Δι¬ 
κτύου Ν. Αττικής» (ΦΕΚ 701/Δ ) και την 48658/2860/ 
1989 απόφαση του Υπουργού Περιβάλλοντος, Χωροτα¬ 
ξίας και Δημ. Έργων «Έγκριοη Γενικού Πολεοδομικού 
Σχεδίου Δήμου Χαλανδρίου (ΦΕΚ 419/Δ ) και στα οικό¬ 
πεδα των οικοδομικών τετραγώνων 16,18 και 19 του Δή¬ 
μου ΜελισαΙων που έχουν πρόσωπο επί της πλατείας Αγ. 

Γ εωΓ γιου επιτρέπεται η χρήση γενικής κατοικίας όπως 
προοδιορίζεται από το άρθρο 3 του από 23.2.1987 Π. Δ/ 
τος 'ΦΕΚ 166/Δ’) πλην των επαγγελματικών εργαστη¬ 
ρίων, των πρατηρίων βενζίνης και των κτιρίων στάθμευσης 
αυτοκινήτων, με την επιφύλαξη του επομένου εδαφίου 
(β). 

β) Για τα διαμπερή οικόπεδα της προηγούμενης παρα¬ 
γράφου (α) οι χρήσεις αυτές επιτρέπονται στα ισόγεια των 
κτιρίων και μόνο στο πρόσωπο αυτών επί των οδικών αξό¬ 
νων και όχι στο πρόσωπο επί του ρέματος. 

γ) Για τους λοιπούς οικοδομήσιμους χώρους της Ζώνης 
Β επιτρέπεται η χρήση αμιγούς κατοικίας, όπως προσδιο¬ 
ρίζεται από το άρθρο 2 του παραπάνω Π. Δ/τος. 

Η παρ. 12 του άρθρου 11 του Ν. 2052/92 (ΦΕΚ 94/Α') 
δεν εφαρμόζεται. 

δ) Στις περιπτώσεις καταστρατήγησης ή παραβίασης 
των επιτρεπομένων χρήσεων, επιβάλλεται η σφράγιση του 
ακινήτου σύμφωνα με τις διατάξεις της παρ. 5 του άρθρου 
22 του Ν. 1650 και την 44242/2361/1989 υπουργική 
απόφαση (ΦΕΚ 380/Β). 

2. Οι οδοί που περιβάλλουν τα οικοδομικά τετράγωνα 
που εμπίπτουν στη ζώνη Β', εκτός από αυτές που ανήκουν 
στο βασικό οδικό δίκτυο, καθορίζονται ως οδοί ήπιας κυ¬ 
κλοφορίας (^οοπθτί) και πεζόδρομοι. 

0 επί μέρους ιδιαίτερος χαρακτηρισμός τους γίνεται 
μετά από κυκλοφοριακή μελέτη της κάθε περιοχής, από 
την αρμόδια Δ/νση Πολεοδομικού Σχεδιασμού. 

3. α) Δεν επιτρέπεται η πραγματοποίηση μεταφοράς συ¬ 
ντελεστή δόμησης σε όλα τα οικοδομικά τετράγωνα της 
ζώνης Β'. 

β) Επί των οικοπέδων που εμπίπτουν στη Ζώνη Β’ δεν 
εφαρμόζονται οι διατάξεις του άρθρου 5 παρ. 1 του από 
14.12.1979 Π. Δ/τος (ΦΕΚ 7/Δ71980). 

4. Απαγορεύονται οι φωτεινές επιγραφές - διαφημί¬ 
σεις, γιγαντοαφίσσες και διαφημιστικά πανώ, με εξαίρεση 
τις επιγραφές των καταστημάτων επί του βασικού οδικού 
δικτύου. 

Οι επιγραφές θα είναι στην ελληνική γλώσσα και όπου 
χρειάζεται μπορεί παράλληλα να χρησιμοποιείται και ξενό¬ 
γλωσση επιγραφή. 

5. Απαγορεύονται οι γεωτρήσεις και η υδροληψία. 

6. Επιτρέπονται έργα υποδομής όπως προβλέπονται 
από το άρθρο 4 παρ. 4γ του παρόντος διατάγματος για τη 
ζώνη Α'. 

7. Οι όροι και περιορισμοί δόμησης των οικοπέδων που 
εμπίπτουν στη ζώνη Β', ορίζονται κατό Δήμο ως εξής: 

α) Δήμος Χαλανδρίου και ειδικότερα: 

ι) Στα οικοδομικό τετράγωνα 250, 251,806: 

-συντελεστής δόμησης: οκτώ δέκατα (0,8) για οικό¬ 
πεδα εμβαδού έως 400 τ.μ. και επτά δέκατα (0,7) για το 
πέραν των 400 τ.μ. τμήμα του οικοπέδου. 

-μέγιστο επιτρεπόμενο ύψος των κτιρίων: εννέα (9) μέ¬ 
τρα. 

ιι. Στα οικοδομικά τετράγωνα 214, 215, 263, 227, 228, 
230,26,50,52,53,80,102,104,105,128,445,478; 

-συντελεστής δόμησης: εννέα δέκατα (0,9) για οικό¬ 
πεδα εμβαδού έως 400 τ.μ. και οκτώ δέκατα (0,8) για το 
πέραν των 400 τ.μ. τμήμα του οικοπέδου. 

-μέγιστο επιτρεπόμενο ύψος των κτιρίων: ένδεκα (11) 
μέτρα. 

ιιι) Γ ια τα υπόλοιπα οικοδομικά τετράγωνα των Δήμων 
Χαλανδρίου που εμπίπτουν στη ζώνη Β' το μέγιστο επιτρε¬ 
πόμενο ύψος των κτιρίων ορίζεται σε δέκα πέντε (15) μέ¬ 
τρα. 


β) Δήμος Αμαρουσίου και ειδικότερα: 

Στα οικοδομικά τετράγωνα 577, 579, 580, 604, 605, 
611,610, 612, 613, 462: 

-συντελεστής δόμησης: Ένα (1). 

-μέγιστο επιτρεπόμενο ύψος των κτιρίων: δεκαπέντε 
(15) μέτρα. 

γ) Δήμος Βριλησσίων και ειδικότερα: 

Στα οικοδομικά τετράγωνα 58 (πλην των οικοπέδων που 
έχουν πρόσωπο στην οδό Πεντέλης), 60, 6α, 61, 64, 65, 
71, 72, 78, 85, 86, 87, 93, 94, 95, 92: 

-συντελεστής δόμησης: Ένα (1) για οικόπεδα εμβαδού 
έως 300 τ.μ. και οκτώ δέκατα (0,8) για το πέραν των 300 
τ.μ. τμήμα του οικοπέδου. 

-μέγιστο επιτρεπόμενο ύψος των κτιρίων: ένδεκα (11) 
μέτρα. 

δ) Δήμος Μελισσίων και ειδικότερα: 

Στα οικοδομικό τετράγωνα: 

214α, 214, 213, 212, 211, 210, 209γ, 209, 203, 164, 
132, 129,128,112,111,110, 21,22, 20,19,18,17,16, 
14,13, 12, 11,23, 24, 25, 26, 30, 110Α, 115,116, 117, 
118, 114, 114Β, 127, 126, 122α, 207, 221, 225, 226, 
227,190Α, 187α, 185,186Ε, 187Β, 188,177,176,175, 
76, 71, 72, 186Β, 188α, 188Γ, 188δ, 190, 190Ε, 227α, 
228, 229, 230, 231, 254: 

-μέγιστο επιτρεπόμενο ύψος των κτιρίων: ένδεκα (11) 
μέτρα. 

-εξαιρούνται τα οικόπεδα των οικοδομικών τετραγώνων 
230, 228, 229,190Α που έχουν πρόσωπο επί της Λεωφ. 
Πεντέλης και επί της Λεωφ. Δημοκρατίας. 

ιι. Στα ακοδομικά τετράγωνα 209δ, 209Β, 209α, 206β, 
206α, 206, 190δ, 188β, 186δ, 186γ, 186α, 173, 173α, 
175, τμήμα του 174β, 174γ και 174Α. 

-συντελεστής δόμησης: οκτώ δέκατα (0,8) για οικό¬ 
πεδα εμβαδού έως 300 τ.μ. και έξι δέκατα (0,6) για το πέ¬ 
ραν των 300 τ.μ. τμήμα του οικοπέδου. 

-μέγιστο επιτρεπόμενο ύφος των κτιρίων: εννέα (9) μέ¬ 
τρα, συμπεριλαμβανομένης της στέγης, η οποία είναι υπο¬ 
χρεωτική. 

ιιι. Γ ία το χώρο αθλητικών εγκαταστάσεων στο οικοδο¬ 
μικό τετράγωνο 114Α: 

-μέγιστο ποσοστό κάλυψης: 20%. 

-μέγιστο επιτρεπόμενο ύψος των κτιρίων: επτά μέτρα 
και μισό (7,5 μ.). 

-υποχρεωτική απόσταση του κτιρίου από τη ρυμοτομική 
γραμμή των οδών Οδ. Ανδρούτσου, Αλ. Παναγούλη και 
του πεζοδρόμου προς τον κοινόχρηστο χώρο: δεκαπέντε 
(15) μέτρα, και από τη ρυμοτομική γραμμή της οδού Υψη- 
λάντου έξι (6) μέτρα. 

-Οι πρασιές φυτεύονται υποχρεωτικά. 

-Δεν έχει εφαρμογή η διάταξη της παραγρ. 9 του παρό¬ 
ντος άρθρου. 

8. Κατ' εξαίρεση των προηγουμένων παραγράφων για 
τα οικόπεδα που βρίσκονται στις πιο πάνω περιοχές της 
Ζώνης Β και ανήκουν σε περισσότερους του ενός συνιδιο¬ 
κτήτες και εφόσον έχει εκδοθεί νόμιμη οικοδομική άδεια 
για ένα τουλάχιστον συνιδιοκτήτη και έχει ολοκληρωθεί 
βάσει αυτής ο φέρων οργανισμός του κτιρίου μέχρι την 
ημερομηνία δημοσίευσης του παρόντος διατάγματος είναι 
δυνατόν προκειμένου να ανεγερθεί οικοδομή και από 
άλλο συνιδιοκτήτη ο συντελεστής δόμησης να λομβάνεται 
επί του ιδανικού μεριδίου του συνιδιοκτήτη, θεωρουμένου 
τούτου ως ανεξαρτήτου οικοπέδου. 

9. Στις περιπτώσεις έγκρισης των μελετών επέκτασης 
του σχεδίου πόλεως, καθώς και τροποποίησης του σχε- 

δίου για τον καθορισμό νέων οικοδομήσιμων χώρων, ο σ.δ. 
των πρώτων δημιουργοομένων παραρεμάτιων οικοδομι¬ 
κών τετραγώνων, δεν μπορεί να είναι μεγαλύτερος του 
0,4. Τα οικοδομικά τετράγωνα αυτά περιέρχονται στη 
Ζώνη Β. 

ΙΟ.α) Εάν από το ποοοστό κάλυψης που εφαρμόζεται 
προκύπτει ενιαία επιφάνεια κτιρίου μεγαλύτερη των 400 
τ.μ. επιβάλλεται διάσπαση του όγκου αυτού. Τα προερχό¬ 
μενα από τη διάσπαση κτίρια είναι δυνατόν να συνδέονται 
με κλιμακοστάσια, διαδρόμους ή ελαφρές κατασκευές, 
κατά την κρίση της Επιτροπής Πολεοδομικού και Αρχιτε¬ 
κτονικού Ελέγχου. 

β) Η όψη των κτιρίων, προς την πλευρά του ρέματος να 
διασπάται, ώστε να μην δημιουργούνται επιφάνειες 
ενιαίου μήκους μεγαλύτερου των 20 μ. 

11. Στα παραρρεμάτια οικοδομικά τετράγωνα επιβάλλε¬ 
ται η φύτευση των ακαλύπτων χώρων σε ποσοστό 80% αυ¬ 
τών και με πυκνότητα 1 δένδρο ανά 25 τ.μ. ακάλυπτου οι¬ 
κοπέδου. Απαγορεύεται η χρήση των ακάλυπτων χώρων 
των οικοπέδων προς την πλευρά του ρέματος ως χώρων 
στάθμευσης αυτοκινήτων. 

12. Απαραίτητη προϋπόθεση για την ανέγερση οικοδο¬ 
μών στα οικόπεδα που έχουν πρόσωπο προς τη ζώνη Α 
ανεξάρτητα εάν έχουν πρόσωπο και σε άλλο δρόμο εγκε¬ 
κριμένο, είναι να τίθενται σε κοινή χρήση τα ρυμοτομού- 
μενα τμήματα τα ευρισκόμενα προς την πλευρά του ρέμα¬ 
τος (με συμβολαιογραφική δήλωση) διατηρώντες οι ιδιο¬ 
κτήτες το δικαίωμα αποζημιώσεως από τους κατά νόμο 
υπόχρεους. Επίσης απαραίτητη προϋπόθεση για τη χορή¬ 
γηση οικοδομικής άδειας στα ως άνω οικόπεδα είναι η κα¬ 
τεδάφιση τυχόν μανδροτοίχων, συρματοπλεγμάτων ή πα¬ 
ραπηγμάτων. 

13. Για την χορήγηση κάθε οικοδομικής άδειας απαιτεί¬ 
ται έγκριση της αρμόδιας Επιτροπής Πολεοδομικού και 
Αρχιτεκτονικού Ελέγχου με σκοπό την καλύτερη προσαρ¬ 
μογή των οικοδομών και την αξιοποίηση του ακαλύπτου 
περιβάλλοντα χώρου στο φυσικό έδαφος, καθώς επίσης 
και την ένταξη των υπεράνω του μεγίστου ύψους επιτρε¬ 
πόμενων κατασκευών (και ιδιαίτερα των ηλιακών θερμοσι¬ 
φώνων) στον κτιριακό όγκο. 

Ειδικά για τα παραρεμμάτια οικόπεδα απαιτείται προέ¬ 
γκριση της τοποθέτησης του κτιρίου, από την Επιτροπή 
Πολεοδομικού και Αρχιτεκτονικού Ελέγχου, με πλήρες 
διάγραμμα εξάντλησης του συντελεστή δόμησης. 


"Αρθρο 6. 

Μέχρι τη σύσταση του ειδικού φορέα διαχειρίσεως ορί¬ 
ζεται ως φορέας διαχειρίσεως των μελετών διαμόρφωσης 
και των έργων διαμόρφωσης της περιοχής που περιγρά- 
φεται στο άρθρο 1 του παρόντος δ/τος η Διεύθυνση Ειδι¬ 
κών "Εργων Αναβάθμισης Περιοχών (ΔΕΕΑΠ) του Υπουρ¬ 
γείου Περιβάλλοντος, Χωροταξίας και Δημοσίων "Ερ¬ 
γων. 

"Αρθρο 7. 

Μεταβατικές διατάξεις. 

1. Χρήσεις που υπάρχουν κατά την ημέρα δημοσίευσης 
του παρόντος διατάγματος και αντίκεινται στις διατάξεις 
αυτού απομακρύνονται: α) εντός τριών (3) ετών, εφόσον 
πρόκειται για χρήσεις που λειτουργούν νόμιμα και δεν ρυ¬ 
παίνουν, και β) εντός ενός (1) έτους, εφόσον πρόκειται για 
χρήσεις μη νόμιμες ή που ρυπαίνουν. 

2. Οι με οιονδήποτε τρόπο ρυπαίνουσες λειτουργίες 
υπόκεινται στις κυρώσεις που προβλέπονται από τις δια¬ 
τάξεις των άρθρων 28, 29 και 30 του Ν. 1650/1986. 

3. "Αδειες που έχουν εκδοθεί μέχρι τη δημοσίευση του 
παρόντος εκτελούνται όπως εκδόθηκαν εφόσον δεν έρ¬ 
χονται σε αντίθεση με τις διατάξεις του παρόντος, εξαι- 
ρουμένων των περιπτώσεων που έχει ολοκληρωθεί ο σκε¬ 
λετός της οικοδομής μέχρι την ημερομηνία αυτή με την 
επιφύλαξη εφαρμογής των προηγουμένων διατάξεων. 

"Αρθρο 8. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

λειτουργούν καθημερινά από 8.00' έως 13.00' 

ΤΕίΕΧ 

22.3211 ΥΡΕΤΟΒ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμ α πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ, κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Τίφεΐο 3512 

Η ετήσια συνδρομή είναι: 

Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεϋχος Α' 

Δρχ. 

20.000 

Δρχ. 

1.000 

3) » » 

» 

Β 

» 

40.000 

χ 

2.000 

γ! » » 

» 

Γ 

» 

10.000 

» 

500 

δ) » » 

» 

Δ 

» 

40.000 

» 

2.000 

ε) » » 

» 

Αναπτυξιακών Πράξεων 

χ 

25.000 

X 

1.250 

στ) » » 

» 

Μ Π Δ Δ. 

X 

10.000 

X 

500 

ζ) » » 

» 

ΠΑΡΑΡΤΗΜΑ 

» 

5.000 

. X 

250 

π) » » 

» 

Δελτ Εμπ & Βιομ. Ιδ. 

» 

10.000 

X 

500 

θ) » » 

» 

Αν. Ειδικού Δικαστηρίου 

» 

3.000 

X 

150 

ι) » » 

» 

Α Ε & ΕΠΕ 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

X 

5,500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























